11.3.2022
ET
Euroopa Liidu Teataja
C 117/17 Teisipäev, 14. september 2021
iii) prioriteediks seatakse keskkonnahoidliku laevaehituse teadus- ja innovatsiooniprogrammide rahastamine; 53. kutsub komisjoni ja liikmesriike üles hoolikalt jälgima kolmandate riikide investeeringuid Euroopa sadamatesse, arvestades nende rolli Euroopa strateegilises taristus mitmeliigiliste sõlmpunktide, peamiste energiasõlmede ja tööstusklastritena; Reisijatevedu, linnaline liikumiskeskkond, veeteede põhine linnalogistika ja turism 54. väljendab heameelt 2013. aasta linnalise liikumiskeskkonna paketi hiljutise hindamise üle komisjoni poolt (18); rõhutab sellega seoses, et linnalise liikumiskeskkonna paketi oodatud tulemused, nimelt CO2 ja õhusaasteainete heitkoguste, ummikute ja liiklusõnnetustes hukkunute arvu vähenemine linnapiirkondades, ei ole kogu ELis järjepidevalt realiseerunud; kutsub seetõttu komisjoni üles julgustama liikmesriike ja linnu kaasama võimaluse korral veeteede põhist ühistransporti, linnalogistikat ja kohalikku kaubavedu kui turvalist, kestlikku ja tõhusat transpordiliiki oma säästva linnalise liikumiskeskkonna kavandamisse ning parandama linnalise liikumiskeskkonna andmete kogumist; rõhutab lisaks vajadust lisada veeteedepõhised ühistranspordivahendid digitaalsetesse liikuvusplatvormidesse, nagu liikuvus kui teenus, ning kaubaveorakendustesse; 55. juhib tähelepanu siseveeteede kasutamata potentsiaalile linnapiirkondades, nagu on näidatud säästva ja aruka liikuvuse strateegias; rõhutab, et linnapiirkonnad muutuvad üha ülekoormatumaks ja et uue maanteetaristu ehitamine ei ole alati kulutõhus; kutsub komisjoni üles lisama veetransporti säästva ja aruka liikuvuse strateegia eesmärgi hulka, milleks on kasutada paremini ära linnade siseveeteid, ning esitama konkreetseid ettepanekuid, mille eesmärk on edendada logistikat meie siseveeteedel ja võtta arvesse lõpptarneid kaubajalgrataste abil, hoogustades vedude ümbersuunamist; kutsub komisjoni sellega seoses üles parandama linnalise liikumiskeskkonna andmete kogumist veeteedel toimuva reisijateveo ja kaubaveo kohta ning rõhutab siseveetranspordi potentsiaali viimase kilomeetri jaoks kestlikus linnalogistikas; 56. rõhutab asjaolu, et 2019. aasta sõitjateveo nõudluse näitajatest ilmnes, et Euroopa jõekruiiside sektor, sealhulgas ühepäevareiside laevad ja parvlaevateenused, olid enne COVID-19 pandeemiat heas seisus; märgib siiski, et 2020. aasta esimesel poolel seiskus sektor peaaegu täielikult praeguse sanitaarolukorra tõttu, millel on olnud negatiivne majanduslik mõju ja mis põhjustas ettevõtjatele finantsraskusi, ning et ei ole kindel, kas reisijatevedu taastub 2021. aastal tavapärases mahus (19); kutsub komisjoni seetõttu üles lisama siseveeturismi oma tulevasse Euroopa turismi 2050. aasta tegevuskavasse, et edendada jõeturismi kestliku, uuendusliku ja vastupanuvõimelise taastumise ärimudelit, võttes arvesse sadamapiirkon­ dades jõeturismist saadavat majanduslikku kasu lisaväärtuse, töökohtade loomise ja sadamatulude mõttes; 57. rõhutab vajadust uurida täiendavalt siseveeteede potentsiaali harrastuslaevanduse ja muu veekoguäärse tegevuse jaoks, mis hoogustaks majanduskasvu, looks uusi töövõimalusi ja edendaks turismi asjaomastes piirkondades; 58. kutsub liikmesriike üles kinnitama rahvusvahelist lõbusõidulaevade käitajate tunnistust, võttes vastu ÜRO Euroopa Majanduskomisjoni sisetranspordi komitee resolutsiooni nr 40, et võimaldada litsentside piiriülest tunnustamist ja hõlbustada harrastuslaevaliiklust Euroopas; o o 59.
(18) (19)
o
teeb presidendile ülesandeks edastada käesolev resolutsioon nõukogule ja komisjonile.
Komisjoni talituste 24. veebruari 2021. aasta töödokument (SWD(2021)0047).
Reini laevaliikluse keskkomisjon, Market observation report 2020: inland navigation in Europe (Turu jälgimise 2020. aasta aruanne: siseveelaevandus Euroopas), september 2020.